આની સામે બીજો મોટો વર્ગ માને છે કે ન્યાયાધીશોએ પ્રસ્થાપિત પરંપરા તોડીને ભારે હિંમતપૂર્વક જે રીતે જનતાની અદાલતમાં ધા નાંખી છે, તે વેદનાભરી હોવા છતાં પ્રશંસનીય એટલા માટે છે કે સર્વોચ્ચ સત્તાસ્થાને જો ભ્રષ્ટ આચરણ થતું હોય અને બંધારણની દ્દષ્ટિએ સત્તાક્ષેત્રની બાબતમાં અસમંજસભરી સ્થિતિ પેદા થતી હોય, તો લોકશાહીમાં નિરૂપાય સંજોગોમાં જનતા જ સર્વોપરી હોવાથી જનતાના દરબારમાં ધા નાંખવી તે અનુચિત નથી.